**DĖL LEIDIMO KIRSTI SAUGOTINUS ŽELDINIUS**

2024 m. kovo 7 d. Nr. MV-118

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 25 straipsnio 5 dalimi, Rokiškio rajono savivaldybės tarybos 2023 m. gegužės 25 d. sprendimu Nr. TS-167 patvirtintų Rokiškio rajono savivaldybės želdynų ir želdinių apsaugos taisyklių 37 punktu, 40.3 papunkčiu, atsižvelgdamas į Danutės Lukštaraupienės 2024-03-04 prašymą:

1. L e i d ž i u kirsti pasvirusį, pažeistą stiebo puvinio, įtrūkusiu kamienu saugotiną beržą – 1 vnt., kurio skersmuo 1,3 m aukštyje – 30 cm, augantį valstybinėje žemėje, nesuformuotame žemės sklype, prie namo adresu Melioratorių g. Nr. 7a, Kavoliškio kaime, Rokiškio kaimiškojoje seniūnijoje (koordinatės LKS-94: X: 6202753, Y: 595480).

2. N u s t a t a u, kad kertamo saugotino želdinio atkuriamosios vertės kompensacija neskaičiuojama.

3. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės vicemeras, Antanas Taparauskas

pavaduojantis savivaldybės merą